CELEX: 31993R1611
Language: el
Date: 1993-06-24 00:00:00
Title: Κανονισμός (ΕΟΚ) αριθ. 1611/93 της Επιτροπής της 24ης Ιουνίου 1993 για κατάταξη εμπορευμάτων στη συνδυασμένη ονοματολογία

Avis juridique important

|

31993R1611

Κανονισμός (ΕΟΚ) αριθ. 1611/93 της Επιτροπής της 24ης Ιουνίου 1993 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 155 της 26/06/1993 σ. 0009 - 0010 Φινλανδική ειδική έκδοση: Κεφάλαιο 2 τόμος 9 σ. 0144  Σουηδική ειδική έκδοση: Κεφάλαιο 2 τόμος 9 σ. 0144 

ΚΑΝΟΝΙΣΜΟΣ (ΕΟΚ) αριθ. 1611/93 ΤΗΣ ΕΠΙΤΡΟΠΗΣ της 24ης Ιουνίου 1993 για κατάταξη εμπορευμάτων στη συνδυασμένη ονοματολογίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), για τη δασμολογική και στατιστική ονοματολογία και για το κοινό δασμολόγιο, όπως τροποποιήθηκε τελευταία από τον κανονισμό (ΕΟΚ) αριθ. 1001/93 της Επιτροπής (2), και ιδίως το  άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που παρατίθεται στο παράρτημα του προαναφερθέντος κανονισμού, πρέπει να αποφασιστούν χωρίς καθυστέρηση οι διατάξεις για την κατάταξη του εμπορεύματος που αναφέρεται στο  παράρτημα- ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι οι κανόνες αυτοί εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη  ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών- ότι, κατ' εφαρμογή των εν λόγω γενικών κανόνων, το εμπόρευμα που περιγράφεται στη στήλη 1 του πίνακα του παραρτήματος του παρόντος κανονισμού πρέπει να καταταγεί στον αντίστοιχο κανονισμό που σημειώνεται στη στήλη 2 βάσει των αιτιολογιών που αναφέρονται  στη στήλη 3- ότι, είναι σκόπιμο, υπό την επιφύλαξη των μέτρων που ισχύουν στην Κοινότητα σχετικά με τα συστήματα διπλού ελέγχου και εκείνα της εκ των προτέρων και εκ των υστέρων κοινοτικής επιτήρησης των υφαντουργικών προϊόντων κατά την εισαγωγή στην Κοινότητα, οι  δεσμευτικές δασμολογικές πληροφορίες οι οποίες παρέχονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι πλέον σύμφωνες με τον παρόντα κανονισμό, να μπορούν να συνεχίσουν  να αποτελούν αντικείμενο επίκλησης, σύμφωνα με τις διατάξεις του άρθρου 6 του κανονισμού (ΕΟΚ) αριθ. 3796/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2674/92 (4), κατά τη διάρκεια ορισμένης χρονικής περιόδου, από τον κάτοχό  τους, εάν αυτός έχει συνάψει σύμβαση όπως αυτή που αναφέρεται στο άρθρο 14 παράγραφος 3 δεύτερο εδάφιο στοιχείο α) ή β) του κανονισμού (ΕΟΚ) αριθ. 1715/90 του Συμβουλίου (5)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το εμπόρευμα που περιγράφεται στη στήλη 1 του προσαρτημένου πίνακα του παραρτήματος κατατάσσεται στη συνδυασμένη ονοματολογία στον αντίστοιχο κωδικό ΣΟ που σημειώνεται στη στήλη 2 του εν λόγω πίνακα.   Άρθρο 2  Υπό την επιφύλαξη των μέτρων που ισχύουν στην Κοινότητα σχετικά με τα συστήματα διπλού ελέγχου και εκείνα της εκ των προτέρων εκ των υστέρων κοινοτικής επιτήρησης των υφαντουργικών προϊόντων κατά την εισαγωγή στην Κοινότητα, οι δεσμευτικές  δασμολογικές πληροοφορίες που παρέχονται από τις τελωνειακές αρχές των κρατών μελών και δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με το άρθρο 6 του κανονισμού (ΕΟΚ) αριθ. 3796/90, κατά  τη διάρκεια περιόδου 60 ημερών από την ημερομηνία εφαρμογής του παρόντος κανονισμού, από τον κάτοχό τους, εάν αυτός έχει συνάψει σύμβαση όπως αυτή που αναφέρεται στο άρθρο 14 παράγραφος 3 δεύτερο εδάφιο στοιχείο α) ή β) του κανονισμού (ΕΟΚ) αριθ.  1715/90.   Άρθρο 3  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Ιουνίου 1993.  Για την Επιτροπή Christiane SCRIVENER Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 104 της 29. 4. 1993, σ. 28.  (3) ΕΕ αριθ. L 365 της 28. 12. 1990, σ. 17.  (4) ΕΕ αριθ. L 271 της 16. 9. 1992, σ. 5.  (5) ΕΕ αριθ. L 160 της 26. 6. 1990, σ. 1.      ΠΑΡΑΡΤΗΜΑ   "" ID="01">1. Είδη από σωληνωτό πλεκτό υφαδιού, λευκασμένα, διαφόρων υφασμάτων, κομμένα πρόχειρα. Η διάμετρος των ειδών αυτών είναι περίπου 65 cm και το μήκος τους κυμαίνεται μεταξύ 2,50 m και 6 m.  Μερικά από τα είδη αυτά είναι τσαλακωμένα ή ζαρωμένα και παρουσιάζονται σε μπάλες.> ID="02">6002 91 00 6002 92 10 6002 93 31 6002 93 99 6002 99 00 ανάλογα με τη σύνθεση> ID="03">Η κατάταξη καθορίζεται από τις διατάξεις των γενικών κανόνων 1 και 6 για  την ερμηνεία της συνδυασμένης ονοματολογίας καθώς και από τα κείμενα των κωδικών ΣΟ 6002, 6002 91 00, 6002 92, 6002 92 10, 6002 93, 6002 93 31, 6002 93 99 και 6002 99 00, ανάλογα με τη σύνθεση.  Τα εν λόγω κλωστοϋφαντουργικά προϊόντα δεν κατατάσσονται ως ράκη επειδή δεν είναι μεταχειρισμένα, λερωμένα ή σχισχμένα, μικρών διαστάσεων ή μπορούν μόνο να χρησιμοποιηθούν για την απόκτηση νημάτων, την παραγωγή χαρτιού ή πλαστικών υλών, την παραγωγή  υλικών στίλβωσης ή καθαρισμού βιομηχανικών δαπέδων."> ID="01">2. Ελαφρύ πλεκτό ένδυμα (85 % πολυαμίδιο, 15 % ελαστομερή ίνα), με στενές εφαρμοστές τιράντες, που καλύπτει το σώμα μέχρι το άνοιγμα των μηρών. Το ένδυμα φέρει στο μπροστινό μέρος βροχιδωτό  πλεκτό ύφασμα και ελαστικές λωρίδες στο άνοιγμα των μηρών και στην πλάτη. Το μέρος του ανοίγματος των μηρών, το οποίο έχει πλεκτή βαμβακερή επένδυση, κλείνει με τρία κουμπιά πίεσης. Το πάνω μέρος του ενδύματος μοιάζει με στηθόδεσμο και είναι ενισχυμένο  για την στήριξη του στήθους (βλέπε φωτογραφία αριθ. 525) (*).> ID="02">6212 90 00> ID="03">Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από τα κείμενα των κωδικών ΣΟ 6212  και 6212 90 00.  Βλέπε επίσης τις επεξηγηματικές σημειώσεις του εναρμονισμένου συστήματος που αφορούν την κλάση 6212.  ""(*) Οι φωτογραφίες έχουν καθαρά ενδεικτικό χαρακτήρα.  >